**Yhdysvaltain Grand Prix 2015** oli Formula 1 -sarjan 16. osakilpailu kaudella 2015. Kilpailu ajettiin 25. lokakuuta Texasin pääkaupungissa Austinissa Circuit of the Americas -moottoriradalla.

Kilpailun voittoon ajoi Lewis Hamilton, joka varmisti voitollaan kolmannen maailmanmestaruutensa.

Vapaat harjoitukset
-------------------

Perjantain toiset vapaat harjoitukset jouduttiin peruuttamaan rankkasateen ja pimeyden takia.

Kolmansissa harjoituksissa Mercedeksen Nico Rosberg osui kaiteeseen, päästen kuitenkin jatkamaan matkaansa. Myös Ferrarin Sebastian Vettel pyörähteli radalla kuitenkin törmäämättä mihinkään.

Aika-ajot
---------

Aika-ajot jouduttiin siirtämään sunnuntaiaamulle hurrikaani Patrician takia kolmen tunnin odottelun jälkeen. Ensimmäisessä aika-ajo-osiossa Carlos Sainz Jr. osui seinään, ja aika-ajo pysähtyi hetkeksi punaisella lipulla. Aika-ajojen jatkuttua Sebastian Vettel lipesi kaiteeseen mutkassa 10, koskettaen takarenkaallaan ratakaidetta. Vettel onnistui jatkamaan aika-ajojaan.

Kolmatta aika-ajoa ei pystytty ajamaan rankkasateiden takia, joten Q2:n tulokset jäivät voimaan. Nico Rosberg ajoi paalupaikalle. Lewis Hamilton toiseksi, Daniel Ricciardo kolmanneksi, Daniil Kvjat neljänneksi, Sergio Pérez viidenneksi ja Nico Hülkenberg kuudenneksi. Molemmille Ferrareille vaihdettiin moottorit, jonka seurauksena heidän lähtöruutunsa huononivat kymmenellä ruudulla. Sebastian Vettel lähti kilpailuun ruudusta 13 ja Kimi Räikkönen ruudusta 18. Valtteri Bottas karsiutui Q2:ssa, ja sai viiden lähtöruudun rangaistuksen vaihdelaatikon vaihtamisesta. Bottas lähti ruudusta 16. Carlos Sainz pääsi kilpailuun mukaan, vaikkei hänen aikansa riittänyt 107 %-säännön sisään.

Kilpailu
--------

Kilpailuun lähdettiin välikelinrenkailla. Lewis Hamilton pääsi kakkosruudusta hyvin liikkeelle ja oli sisäpuolella ensimmäiseen mutkaan mentäessä. Hamilton painoi Nico Rosbergin radalta ulos, jolloin Rosberg menetti sijat myös Kvjatille, Ricciardolle ja Pérezille. Ensimmäisessä mutkassa Williamsin Felipe Massa törmäsi McLarenin Fernando Alonsoon, jonka vuoksi molemmat kuljettajat pyörähtivät. Alonso joutui käymään varikolla ensimmäisellä kierroksella, samoin Williamsin Valtteri Bottas, joka osui Romain Grosjeanin takarenkaaseen. Grosjean joutui niin ikään tulemaan varikolle rengasrikon takia. Manorit osuivat myös keskenään ensimmäisessä mutkassa ja molemmat joutuivat tulemaan varikolle. Manorin toinen kuljettaja Will Stevens keskeytti kilpailun ensimmäisen kierroksen jälkeen. Kilpailun joutuivat myöhemmin keskeyttämään myös Romain Grosjean ja Felipe Massa.

Toisella kierroksella Sauberit kolaroivat keskenään ja Felipe Nasrin etusiipi hajosi. Hän joutui ajamaan varikolle hakemaan uuden etusiiven. Valtteri Bottas keskeytti kierroksella 6. Nico Rosberg nousi sija kerrallaan ylöspäin. Ensimmäisten kierrosten osumien takia otettiin virtuaalinen turva-auto käyttöön. Virtuaalisen turva-auton poistuttua Nico Rosberg ohitti välittömästi edellään ajaneen Daniel Ricciardon, ja hetkeä myöhemmin myös toisen Red Bull -kuljettajan Daniil Kvjatin. Rosberg teki ensimmäisessä mutkassa ajovirheen, jonka seurauksena jo tallikaverinsa ohittanut Ricciardo ohitti myös Rosbergin. Ricciardo ohitti pari kierrosta myöhemmin myös Lewis Hamiltonin. Pian myös Nico Rosberg ohitti Lewis Hamiltonin, ja Hamilton tuli kierroksella 19 varikolle vaihtamaan kuivankelin pehmeät renkaat. Seuraavalta kierrokselta myös muun muassa Ricciardo, Rosberg ja Kvjat tulivat varikolle vaihtamaan pehmeät renkaat. Hamilton teki ensimmäisessä mutkassa ajovirheen, jonka seurauksena Kvjat onnistui pitämään kolmannen sijansa. Radan kuivuessa Rosberg ja Hamilton ohittivat Ricciardon.

Kimi Räikkönen haki myös kierroksella 20 pehmeät renkaat alleen, mutta liukkaalla radalla hän liukasteli ja törmäsi seinään rikkoen etusiipensä. Räikkönen onnistui kuitenkin jatkamaan kilpailua hakemalla uuden etusiiven. Myös Daniel Ricciardo liukasteli samassa mutkassa ulos radalta, mutta jatkoi kilpailuaan. Räikkönen keskeytti kierroksella 25 jarrujen ylikuumenemisen takia, ylikuumeneminen johtui ulosajossa irti lähteneestä jarrujen jäähdytysputkesta. Samalla kierroksella Sauberin Marcus Ericsson keskeytti kilpailun radan varrelle, jonka seurauksena turva-auto tuli radalle. Mercedekset ja Red Bullit pysyivät radalla, mutta viidentenä ajanut Sebastian Vettel tuli varikolle renkaiden vaihtoon. Hän otti kovemmat renkaat alleen. Turva-auto poistui radalta kierroksella 33. Vettel onnistui uusilla renkaillaan ohittamaan saman tien uusintalähdössä Daniil Kvjatin, joka ajoi leveäksi ykkösmutkassa. Kierrosta myöhemmin Vettel ohitti Ricciardon nousten kolmanneksi. Kvjat ajoi mutkan 12 leveäksi, jolloin Max Verstappen ja Nico Hülkenberg ohittivat hänet. Verstappen onnistui myös ohittamaan Daniel Riccairdon ja nousi neljänneksi. Nico Hülkenberg yritti ohitusta Ricciardosta mutkassa 12, mutta he osuivat toisiinsa, jonka seurauksena Hülkenberg joutui keskeyttämään kilpailun kierroksella 36, Ricciardo onnistui jatkamaan matkan tekoa. Virtuaalinen turva-auto tuli jälleen käyttöön. Virtuaalisen turva-auton takana kilpailun kärkinimi Nico Rosberg pysähtyi varikolla, tippuen neljänneksi. Hän kuitenkin onnistui ohittamaan Max Verstappenin ja Sebastian Vettelin ja nousi toiseksi. Lewis Hamilton ajoi jälleen ensimmäisen mutkan leveäksi kärkipaikalla. Carlos Sainz sai viiden sekunnin aikarangaistuksen varikon ylinopeudesta.

Kierroksella 43 Daniil Kvjat lipesi seinään. Turva-auto tuli jälleen radalle, ja Lewis Hamilton tuli tekemään toisen varikkopysähdyksensä. Sebastian Vettel pysähtyi kolmannen kerran, ottaen Hamiltonin tapaan pehmeät renkaat. Turva-auton perässä Nico Rosberg johti kilpailua, mutta hänellä oli jo muutaman kierroksen kuluneet renkaat. Lewis Hamilton oli toisena, Max Verstappen kuluneilla renkailla kolmantena ja Sebastian Vettel neljäntenä. Turva-auto poistui radalta kierroksella 46. Vettel ohitti Verstappenin kierroksella 47. Kierroksella 48 Nico Rosbergin auto lähti sutimaan mutkan 16 ulostulossa, ja hän ajautui leveäksi, jolloin Lewis Hamilton siirtyi kilpailun johtoon. Ricciardo joutui käymään varikolla vielä kertaalleen kilpailun lopulla.

Kilpailun voittoon ajoi Lewis Hamilton, joka varmisti voitollaan kuljettajien maailmanmestaruuden. Hän oli ensimmäinen brittikuljettaja, joka voittaa maailmanmestaruuden peräkkäisinä vuosina. Hän nousi Jackie Stewartin rinnalle jakamaan ykköspaikkaa brittikuljettajien mestaruustilastossa. Mestaruus oli Hamiltonille uran kolmas. Toiseksi kilpailussa ajoi Nico Rosberg ja kolmanneksi Sebastian Vettel. Neljänneksi ajoi Max Verstappen, viidenneksi Sergio Pérez, kuudenneksi Jenson Button, seitsemänneksi Carlos Sainz rangaistuksensa myötä. Pastor Maldonado oli kahdeksas, Felipe Nasr yhdeksäs ja Daniel Ricciardo nousi viimeisellä kierroksella kymmenenneksi ohi Fernando Alonson, joka jäi 11:nneksi. Alexander Rossi ajoi kotikilpailussaan 12:nneksi, ollen viimeinen maalin ajanut kuljettaja.

### Tulokset

| Sija | Kuljettaja | Talli | Aika/Keskeytys | Kierrokset | Lähtöruutu | Pisteet |
| --- | --- | --- | --- | --- | --- | --- |
| **1** | **Yhdistynyt kuningaskunta Lewis Hamilton** | **Mercedes** | 1:50.52,703 | 56 | 2 | **25** |
| **2** | **Saksa Nico Rosberg** | **Mercedes** | +2,850 | 56 | 1 | **18** |
| **3** | **Saksa Sebastian Vettel** | **Ferrari** | +3,381 | 56 | 13 | **15** |
| **4** | **Alankomaat Max Verstappen** | **Toro Rosso-Renault** | +22.359 | 56 | 8 | **12** |
| **5** | **Meksiko Sergio Pérez** | **Force India-Mercedes** | +24,413 | 56 | 5 | **10** |
| **6** | **Yhdistynyt kuningaskunta Jenson Button** | **McLaren-Honda** | +28,058 | 56 | 11 | **8** |
| **7** | **Espanja Carlos Sainz Jr.** | **Toro Rosso-Renault** | +30,619 | 56 | 20 | **6** |
| **8** | **Venezuela Pastor Maldonado** | **Lotus-Mercedes** | +32,273 | 56 | 12 | **4** |
| **9** | **Brasilia Felipe Nasr** | **Sauber-Ferrari** | +40,257 | 56 | 15 | **2** |
| **10** | **Australia Daniel Ricciardo** | **Red Bull Racing-Renault** | +53,371 | 56 | 3 | **1** |
| **11** | Espanja Fernando Alonso | McLaren-Honda | +54,816 | 56 | 9 |  |
| **12** | Yhdysvallat Alexander Rossi | Manor-Ferrari | +1.15,277 | 56 | 17 |  |
| **Kesk.** | Venäjä Daniil Kvjat | Red Bull Racing-Renault | Ulosajo | 42 | 4 |  |
| **Kesk.** | Saksa Nico Hülkenberg | Force India-Mercedes | Kolari (Ricciardo) | 35 | 6 |  |
| **Kesk.** | Ruotsi Marcus Ericsson | Sauber-Ferrari | Sähköt | 25 | 14 |  |
| **Kesk.** | Suomi Kimi Räikkönen | Ferrari | Oikea etujarru | 25 | 18 |  |
| **Kesk.** | Brasilia Felipe Massa | Williams-Mercedes | Ripustukset | 23 | 7 |  |
| **Kesk.** | Ranska Romain Grosjean | Lotus-Mercedes | Jarrut | 10 | 10 |  |
| **Kesk.** | Suomi Valtteri Bottas | Williams-Mercedes | Ripustukset | 5 | 16 |  |
| **Kesk.** | Yhdistynyt kuningaskunta Will Stevens | Manor-Ferrari | Kolari (Rossi) | 1 | 19 |  |
| Lähde: |
|

Huom
* Carlos Sainz Jr. ajoi maaliin kuudentena, mutta viiden sekunnin aikarangaistus pudotti hänet seitsemänneksi. Aikarangaistus tuli varikolla ajetusta ylinopeudesta.

Sijoitukset kilpailun jälkeen
-----------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

Kuljettajien pisteet| Sijoitus | Kuljettaja | Pisteet |
| --- | --- | --- |
| 1 | Yhdistynyt kuningaskunta Lewis Hamilton | 327 |
| 2 | Saksa Sebastian Vettel | 251 |
| 3 | Saksa Nico Rosberg | 247 |
| 4 | Suomi Kimi Räikkönen | 123 |
| 5 | Suomi Valtteri Bottas | 111 |

 | 

Valmistajien pisteet| Sijoitus | Valmistaja | Pisteet |
| --- | --- | --- |
| 1 | Saksa Mercedes | 574 |
| 2 | Italia Ferrari | 374 |
| 3 | Yhdistynyt kuningaskunta Williams | 220 |
| 4 | Itävalta Red Bull | 150 |
| 5 | Intia Force India | 102 |

 |

* **Huom!**: Vain viiden parhaan sijoitukset sisällytetty.

Lähteet
-------

* Winners and Losers - United States Formula1.com (englanniksi)

### Viitteet

1. ↑  Hamilton: Third F1 Title the Greatest Moment of My Life *F1 News*.  25.10.2015. Formula1.com. Viitattu 26.10.2015. (englanniksi)
2. ↑  Storm Cause Second Practice to Be Abandoned in Austin *F1 News*.  23.10.2015. Formula 1.com. Viitattu 27.10.2015. (englanniksi)
3. ↑  FP3 - Hamilton Leads Vettel Amid Torrential Rain in Austin *F1 News*.  24.10.2015. Formula 1.com. Viitattu 27.10.2015. (englanniksi)
4. ↑  Qualifying Postponed until Sunday Morning in Storm-Swept Austin *F1 News*.  24.10.2015. Formula 1.com. Viitattu 27.10.2015. (englanniksi)
5. 1 2  Rosberg on Pole in Austin after Rain Curtailed Qualifying *F1 News*.  25.10.2015. Formula 1.com. Viitattu 27.10.2015. (englanniksi)
6. ↑  Bottas Hit with US Gearbox Penalty *F1 News*.  25.10.2015. Formula 1.com. Viitattu 27.10.2015. (englanniksi)
7. 1 2  Race Formula1.com. Viitattu 29.10.2015.

Osakilpailut Formula 1 -kaudella 2015

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  Australia |  Malesia |  Kiina |  Bahrain |  Espanja |  Monaco |  Kanada |  Itävalta |  Britannia |  Unkari |
|  Belgia |  Italia |  Singapore |  Japani |  Venäjä |  Yhdysvallat |  Meksiko |  Brasilia |  Abu Dhabi |

YhdysvallatFormula 1 -luokan Yhdysvaltain Grand Prix’t

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1950-luku | *1950* | *1951* | *1952* | *1953* | *1954* | *1955* | *1956* | *1957* | *1958* | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | *1981* | *1982* | 1983 | 1984 | *1985* | *1986* | 1987 | 1988 | 1989 |
| 1990-luku | 1990 | 1991 | *1992* | *1993* | *1994* | *1995* | *1996* | *1997* | *1998* | *1999* |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | *2008* | *2009* |
| 2010-luku | *2010* | *2011* | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | *2020* | 2021 | 2022 |
| Radat | Sebring International Raceway (1959)Riverside International Raceway (1960)Watkins Glen International (1961–1980)Detroitin katurata (1983–1984, 1987–1988)Phoenixin katurata (1989–1991)Indianapolis Motor Speedway (2000–2007)Circuit of the Americas (2012–2019, 2021–) |